Tamar (England)

Denne artikkelen er om elva i Cornwall. For elva med samme navn i Tasmania, se Tamar (Tasmania).

Tamar (kornisk: Dowr Tamar)Place-names in the Standard Written Form  (SWF) : List of place-names agreed by the MAGA Signage Panel . Cornish Language Partnership. er ei elv i det sørvestlige England. Den har sitt utspring omkring 6 km fra nordkysten av Cornwall, men renner sørover. Den renner ut i fjorden Hamoaze, hvorfra den sammen med elvene Lynher og St Germans renner ut i Plymouthsundet.

Den markerer i all hovedsak grensen mellom grevskapene Devon og Cornwall. Det er noen unntak, som landsbyen Bridgerule på «kornisk» side som tilhører Devon. Den moderne administrative grensen følger elven strengere enn den gamle tradisjonelle grensen, og flere landsbyer nord for Launceston, som ligger vest for Tamar, tilhørte Devon inntil 1960-årene.

Den viktigste sideelva er Tavy.

Navnet Tamar (eller Tamare) var nevnt av den greske geografen Klaudios Ptolemaios i hans verk Geografika. Navnet er sagt å bety «stort vann».Furneaux, Robert (1992): The Tamar: A Great Little River. Ex Libris Press.Foot, Sarah (1989): The River Tamar. Bossiney Books.Neale, John (2010): Discovering the River Tamar. Amberley. Navnet har muligens samme opprinnelse som Themsen.

Tamardalen gruveområde inngår i verdensarvstedet Gruvelandskapet i Cornwall og West Devon, innført på UNESCOs liste i 2006.

 Referanser 

 Litteratur 
 Booker, Frank (1971): Industrial Archaeology of The Tamar Valley, 2. utg., Newton Abbot, England: David and Charles. ISBN 0-7153-5172-9.

 Eksterne lenker 

 Royal Albert Bridge at Saltash
 Tamar Crossings – Tamar Bridge & Torpoint Ferry, fergeinformasjon
 RYA, (tidal) Tamar navigation guide , tidevannsnavigasjon
 Tamar Valley AONB
 Tamar Valley Tourism Association , turisinformasjon

Kategori:Elver i Cornwall
Kategori:Elver i Devon